《烂柯山》
明代·王渐逵

三衢多丽胜，闻有烂柯山。筇杖远相扶，我心遥更闲。

寒光暗青远，重云护灵关。昔传亦棋子，能使白日翻。

人事有代谢，辽鹤今不还。烟萝倍延伫，俛仰一长叹。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。